Dusinet fullt 2

***Dusinet fullt 2*** er en amerikansk filmkomedie fra 2005. Den er oppfølgeren til *[[Dusinet fullt]]* (2003), men den har ikke samme handling som romanen *Belles on Their Toes*, som var oppfølgeren til romanen *Cheaper by the Dozen* som den første filmen var basert på.

## Handling
To år etter at Tom Baker trakk seg fra en trener-jobb, begynner familien hans å gjennomgå en rekke forandringer, som begynte med at Lorraine tok eksamen på videregående skole og begynte i praksis ved Allure Magazine i New York City. Nora er nå gift med Bud McNulty, og går gravid med deres første barn. Bud og Nora har planer om å flytte til Houston, Texas på grunn av Buds nye jobb. Tom føler at familien holder på å gå i stykker når barna hans vokser opp og flytter hjemmefra, og han overtaler hele familien til å være med på en siste familie-ferie sammen ved Lake Winnetka, en liten innsjø i Wisconsin. Steve Martin og Bonnie Hunt kommer tilbake som foreldre i familien Baker, en familie med 12 barn. Mens de er på ferie havner de i konkurranse med en rivaliserende familie med åtte barn, med Eugene Levy i spissen.

Familien oppdager at deres gamle hytte nå for tiden eies av en mann ved navn Mike Romanow. Toms gamle rival, Jimmy Murtaugh, hans nye kone Sarina, og deres åtte barn: Calvin, Anne, Daniel, Becky, Elliot, Lisa, Robin og Kenny bor også i nærheten av denne innsjøen om sommeren. Jimmy er også nære venner og naboer med Mike Romanow. Jimmy viser stadig frem sin rikdom og suksess ovenfor Tom, så vel som de forskjellige prestasjonene til barna hans. Han antyder ofte for Tom at barna i Baker-familien er mindre vellykkede enn barna i Murtaugh-familien.

Familiene havner ofte i en rekke hendelser, hvorav flere er tilfeldige: Mark eksploderer ved et uhell en ryggsekk full av fyrverkeri, noe som forårsaker utbredt panikk - spesielt når ryggsekken kastes ut i en liten båt, setter fyr på motoren og får båten til å eksplodere. De krasjer også i en tennis-bane med en golfbil, og Sarah blir oppdaget når hun forsøker å begå butikk-tyveri fra en gavebutikk. Jimmy påstår at Tom må være mye strengere ovenfor barna sine. Tom blir irritert på grunn av dette, og han og Jimmy bestemmer seg for å avgjøre saken i løpet av den årlige Labor Day Family Cup.

Tom trener barna sine flere dager, men forstår ikke at barna ikke liker alle konkurransene. Sarah og Elliot går på kino, men fedrene deres spionerer på barna sine. Dette resulterer i at de begynner å krangle. og ydmyker barna deres. Sarah nekter deretter å konkurrere i Cupen. De andre barna er også sinte på faren sin - ikke bare for å ha spionert på Sarah, men også for å ha ødelagt hele turen deres på grunn av hans konkurranse mot Murtaugh-familien. Neste morgen går Tom til Cupen for å konkurrere sammen med Kyle og Nigel, de eneste barna hans som fremdeles er villige til å være med.

## Rolleliste

**Baker-familien:**
* Steve Martin som Tom Baker
* Bonnie Hunt som Kate Baker
* Piper Perabo som Nora Baker-McNulty
* Tom Welling som Charlie Baker
* Hilary Duff som Lorraine Baker
* Kevin G. Schmidt som Henry Baker
* Alyson Stoner som Sarah Baker
* Jacob Smith som Jake Baker
* Forrest Landis som Mark Baker
* Liliana Mumy som Jessica Baker
* Morgan York som Kim Baker
* Blake Woodruff som Mike Baker
* Brent Kinsman som Kyle Baker
* Shane Kinsman som Nigel Baker

**Murtaugh-familien:**

* Eugene Levy som Jimmy Murtaugh
* Carmen Electra som Sarina Murtaugh
* Shawn Roberts som Calvin Murtaugh
* Jaime King som Anne Murtaugh
* Robbie Amell som Daniel Murtaugh
* Melanie Tonello som Becky Murtaugh
* Taylor Lautner som Elliot Murtaugh
* Courtney Fitzpatrick som Lisa Murtaugh
* Madison Fitzpatrick som Robin Murtaugh
* Alexander Conti som Kenneth Murtaugh

 
## Eksterne lenker
* 
*